Lav et referat af nedenstående tekst:

Tekst:
En russisk lastbilchauffør blev fredag stoppet ved Vodskov, fordi han talte i telefon under kørslen. Det skulle dog vise sig, at det langt fra var den eneste regel, han overtrådte, og derfor kom den samlede bøde til at lyde på hele 121.500 kroner. - Vi kunne se, at chaufføren talte i telefon, og valgte derfor at stoppe lastbilen. Her gennemførte vi en fuld kontrol af chaufførens papirer, og her var der store mangler, siger politiassistent Claus Piil fra Nordjyllands Politis tungvognssektion. Den 47-årige chauffør er russisk statsborger, men bosat i Estland. Han kørte i en lettisk lastbil og skulle derfor have en førerattest, som giver ham ret til at køre i EU. Det havde han ikke, hvilket resulterede i en bøde på 35.000 kroner. Chaufføren havde heller ikke en kopi af den såkaldte selskabstilladelse, som giver virksomheden ret til at køre lastvognskørsel, med, og det betød endnu en bøde på 35.000 kroner. Derudover havde chaufføren kørt ulovlig cabotagekørsel. Det blev der udskrevet en bøde på 50.000 kroner for, så samlet nåede bøden for de manglende tilladelser op på 120.000 kroner. De penge skal vognmanden betale, og så skal de manglende tilladelser fremvises, før Nordjyllands Politi frigiver lastbilen. Den 47-årige chauffør skal betale bøden på 1500 kroner for at have talt i telefon, mens han kørte.

Referat:
En russisk lastbilchauffør talte i mobiltelefon og havde rod i papirerne. Det kostede ham en bøde på 121.500 kroner.